സംഘടിത കുറ്റകൃത്യങ്ങള് തടയുവാന് നിയമം: വാര്ത്തകള് വസ്തുതാവിരുദ്ധം തിരുവനന്തപുരം സംഘടിത കുറ്റകൃത്യങ്ങള് തടയുന്നതിനുള്ള നിയമനിര്മ്മാണവുമായി ബന്ധപ്പെട്ട് പ്രചരിക്കുന്ന വാര്ത്തകള് വസ്തുതാ വിരുദ്ധമാണെന്ന് മുഖ്യമന്ത്രിയുടെ ഓഫീസ് അറിയിച്ചു. ഇന്ത്യന് ഭരണഘടന അനുശാസിക്കുന്ന പൗരാവകാശങ്ങള്ക്കു മേല് ഒരു തരത്തിലുള്ള ഇടപെടലും സര്ക്കാരിന്്റെ ഭാഗത്തുനിന്നുണ്ടാകില്ല. അത്തരത്തില് ഒരു നിര്ദേശവും അംഗീകരിക്കുകയുമില്ല. സംഘടിത കുറ്റകൃത്യങ്ങള് തടയാന് ഫലപ്രദമായ നിയമ നിര്മ്മാണം വേണമെന്നെ നിര്ദ്ദേശം പല കോണുകളില് നിന്നും ഉയര്ന്നിട്ടുണ്ട്. ഈ നിര്ദേശങ്ങള് പരിശോധിക്കാന് ഒരു സമിതി രൂപീകരിച്ചിട്ടുണ്ട്. ചീഫ് സെക്രട്ടറി, ആഭ്യന്തരവകുപ്പ് അഡീഷണല് ചീഫ് സെക്രട്ടറി, നിയമ വകുപ്പ് സെകട്ടറി, മുന് അഡിഷണല് എ.ജി. അഡ്വ: കെ.കെ.രവീന്ദ്രനാഥ് എന്നിവരുള്പ്പെട്ട സമിതിയാണ് നിര്ദ്ദേശങ്ങള് പരിശോധിക്കുന്നത്. സര്ക്കാര് തലത്തില് ഇക്കാര്യത്തില് ഒരു ഫയലും നിലവില്ല. ഇതുമായി ബന്ധപ്പെട്ട് പ്രചരിക്കുന്ന വാര്ത്ത വസ്തുതാ വിരുദ്ധമാണ്. മുഖ്യമന്ത്രിയുടെ ഓഫീസ് അറിയിച്ചു.